open-index/open-wikipedia-markdown huggingface dataset:
Μαγνητική ταινία

thumb|right|300px|Μαγνητική ταινία
Πρόκειται για ταινία πλαστική, χάρτινη ή μεταλλική η οποία είναι καλυμμένη με λεπτό μαγνητιζόμενο οξείδιο του σιδήρου. Χρησιμοποιείται για εγγραφή και αναπαραγωγή εικόνας και ήχου αλλά και για αποθήκευση στοιχείων στον Η/Υ. Οι μαγνητικές ταινίες έφεραν την επανάσταση στις βιομηχανίες ραδιοφωνικής μετάδοσης, διότι στην εποχή που διεξάγονταν ζωντανά οι ραδιοφωνικές και έπειτα οι τηλεοπτικές εκπομπές επέτρεπαν την προεγγραφή της εκπομπής. Το μείζον πλεονέκτημα των μαγνητικών ταινιών είναι ότι επιτρέπουν τη μαζική αποθήκευση των δεδομένων ενός Η/Υ και τη διατήρησή τους για μεγάλα χρονικά διαστήματα. Οι μαγνητικές ταινίες είναι ευρέως διαδεδομένες στην αρχειακή αποθήκευση με την μορφή καρουλιών, επειδή παρέχουν ικανοποιητικές δυνατότητες και αποτελούν ένα από τα οικονομικότερα μέσα αποθήκευσης. Το μειονέκτημα των μαγνητικών ταινιών είναι ότι για την ανάκτηση ενός συγκεκριμένου στοιχείου ή αρχείου θα πρέπει να προηγηθεί διαδοχική αναζήτηση στην επιφάνεια της ταινίας.

## Βιβλιογραφία

* Μονιάρου, Β. 2004. 'Ανάπτυξη και διαχείριση συλλογής'. Αθήνα: ΤΕΙ Αθηνών.

Κατηγορία:Μέσα αποθήκευσης
Κατηγορία:Ηχογράφηση
Κατηγορία:Αποθηκευτικός χώρος ήχου
Ολοκληρωμένο πληροφοριακό σύστημα νοσοκομείου

**Ολοκληρωμένο Πληροφοριακό Σύστημα Νοσοκομείου** (ΟΠΣΝ), είναι το σύνολο των επιμέρους εφαρμογών πληροφορικής, οι οποίες διαλειτουργούν και καλύπτουν το μεγαλύτερο μέρος των επιχειρησιακών απαιτήσεων ενός νοσοκομείου.  Υποσυστήματα του ΟΠΣΝ, μπορεί να είναι:
*Το Ιατρικο και νοσηλευτικό υποσύστημα που διαχειρίζεται τον Ιατρικό φάκελο, τα Ιατρικά και Νοσηλευτικά πρωτόκολλα.
*Το υποσύστημα εργαστηρίων (LIS) που διαχειρίζεται τα δεδομένα και τα αποτελέσματα των διαφόρων τύπων (π.χ. βιοχημικών) αναλυτών.
*Το υποσύστημα απεικονιστικών μηχανημάτων (RIS) που διαχειρίζεται τις ακτινοδιαγνωστικές εξετάσεις την προώθησή τους στα αντίστοιχα μηχανήματα (π.χ. αξονικός-μαγνητικός τομογράφος) και την καταγραφή πορισμάτων.
*Το υποσύστημα PACS που διαχειρίζεται τις ακτινοδιαγνωστικές εικόνες των ασθενών.
*Το υποσύστημα CPOE για την εισαγωγή των ιατρικών εντολών (π.χ. παραγγελία εργαστηριακών εξετάσεων)   
*Το διαχειριστικό υποσύστημα, που μπορεί να είναι ένα ERP γιά την διαχείριση αποθηκών, υλικών, παραγγελιών, προσωπικού κλπ.
*Άλλα υποσυστήματα ανάλογα με τις ειδικές ανάγκες (π.χ. γιά την διαχείριση κίνησης ασθενοφόρου).

Κατηγορία:Νοσοκομεία
Νοσοκομειο
Κατηγορία:ERP
Εθνικός βιβλιογραφικός έλεγχος

## Εξωτερικοί σύνδεσμοι

*IFLA, International Federation of Library Associations and Institutions

## Βιβλιογραφία

*PRYTHERCH, R.1995. Harrod’s librarians’ glossary: 9,000 terms used in information management, library science, publishing, the book trades and archive management. London: Hartnolls Ltd.

Κατηγορία:Βιβλιοθηκονομία
Μέλβιλ Ντιούι

Ο **Μέλβιλ Ντίουι** (*Melville Louis Kossuth (Melvil) Dewey*, 10 Δεκεμβρίου 1851 - 26 Δεκεμβρίου 1931) ήταν Αμερικανός βιβλιοθηκονόμος και ο ιδρυτής του ομώνυμου δεκαδικού συστήματος ταξινόμησης (Dewey Demical Classification). 

## Σταδιοδρομία
Ο Μέλβιλ Ντιούι γεννήθηκε το 1851 στη πολιτεία της Νέας Υόρκης και σπούδασε στο *Amherst College* όπου παράλληλα εργαζόταν ως βοηθός στη βιβλιοθήκη του κολλεγίου. Μετά την αποφοίτηση του έγινε μέλος του εκπαιδευτικού προσωπικού του ιδίου ιδρύματος, όπου και παρουσίασε το ταξινομικό σύστημα που είχε δημιουργήσει, υποστηρίζοντας τα πλεονεκτήματα της μεθόδου του. Έτσι επαναταξινόμησε την βιβλιοθήκη και δημοσίευσε την πρώτη έκδοση του DDC (Dewey Decimal Classification) που κυκλοφόρησε σε 1000 αντίτυπα το 1876. Είναι ένας από τους ιδρυτές της Αμερικάνικης Βιβλιοθηκονομικής Ένωσης. Υπηρέτησε ως καθηγητής  στο Πανεπιστήμιο  Κολούμπια από το 1883 ως το 1888. Εκεί ίδρυσε και την πρώτη επαγγελματική σχολή για βιβλιοθηκονόμους το 188. Κατά τη διάρκεια της θητείας του εκεί δημοσίευσε  και τη δεύτερη έκδοση του DDC με κύρια χαρακτηριστικά την ενσωμάτωση των σταθερών υποδιαιρέσεων στους βασικούς ταξινομικούς αριθμούς και την προσθήκη των σημειώσεων. Ο Μέλβιλ Ντίουι υπήρξε ο σημαντικότερος υποστηρικτής της βιβλιοθηκονομίας ως επιστήμης, και αγωνιζόταν ανέκαθεν για την ουσιαστική επαγγελματική εκπαίδευση των βιβλιοθηκονόμων και την ισότητα των γυναικών στο χώρο της εργασίας. Τέλος, υπήρξε κύριος υποστηρικτής των εργαλείων έρευνας, του εξοπλισμού και των προμηθειών των βιβλιοθηκών που θα εξασφάλιζαν την καλύτερη λειτουργία και τη μέγιστη απόδοση των υπηρεσιών.

## Βιβλιογραφία
*Κούβακας, Θ.1997. 'Εγκυκλοπαίδεια Πάπυρος Λαρούς Μπριτάνικα'. Αθήνα: Πάπυρος.
*Σαμιώτη, Μ.2006. 'Θεματική Ευρετηρίαση Ι'. Θεσσαλονίκη:ΑΤΕΙΘ.

## Παραπομπές


Κατηγορία:Αμερικανοί βιβλιοθηκάριοι
Κατηγορία:Αμερικανοί πανεπιστημιακοί
Μεταπτυχιακό

μικρογραφία|Υπόδειγμα Μεταπτυχιακού Τίτλου Σπουδών Πανεπιστημίου του εξωτερικού
Το **μεταπτυχιακό δίπλωμα** είναι ένας τίτλος σπουδών που αποδίδεται σε κάτοχο πτυχίου ύστερα από την παρακολούθηση ανάλογου κύκλου μαθημάτων. Η διάρκεια των μεταπτυχιακών σπουδών διαφέρει σε κάθε χώρα ή/και πανεπιστήμιο ανάλογα με το εκπαιδευτικό καθεστώς της χώρας και την πολιτική που ακολουθεί ο εκάστοτε εκπαιδευτικός φορέας. Για παράδειγμα, στις Η.Π.Α., στην Ελλάδα και στην Ιαπωνία για την απόκτηση μεταπτυχιακού διπλώματος πρέπει ο ενδιαφερόμενος να έχει ολοκληρώσει το πρώτο του πτυχίο, που έχει διάρκεια από ένα έως έξι χρόνια, και εν συνεχεία να παρακολουθήσει τα μεταπτυχιακά προγράμματα που διαρκούν, συνήθως, ένα έως δύο χρόνια. Σε άλλες χώρες όπως: Αγγλία, Σκωτία, Σουηδία και Ιρλανδία ο μεταπτυχιακός τίτλος απονέμεται στους φοιτητές με τη λήξη του τέταρτου έτους των προπτυχιακών τους σπουδών. Σε ορισμένες περιπτώσεις το αντικείμενο του πρώτου πτυχίου σπουδών πρέπει να είναι ίδιο με αυτόν του μεταπτυχιακού διπλώματος, καθώς πρόκειται για περαιτέρω εξειδίκευση στο αντικείμενο των προπτυχιακών σπουδών. Αυτό σημαίνει πως και κάποιος φοιτητής που εξειδικεύεται σε διδακτορικό επίπεδο θεωρείται πως κάνει το μεταπτυχιακό του.

## Ελλάδα
Στην Ελλάδα θα πρέπει να κατέχει ήδη ένα πτυχίο όποιος ενδιαφέρεται να παρακολουθήσει ένα πρόγραμμα μεταπτυχιακών σπουδών. Σε περίπτωση που κάποιος θέλει να πάρει διδακτορικό θα πρέπει ήδη να κατέχει μεταπτυχιακό, με εξαίρεση κάποιες ειδικότητες όπως η ιατρική όπου το μεταπτυχιακό δεν είναι απαραίτητο. Τα περισσότερα μεταπτυχιακά στην Ελλάδα είναι αυτοχρηματοδοτούμενα, δηλαδή δεν εμπίπτουν στην δημόσια δωρεάν παιδεία και οι φοιτητές καταβάλλουν δίδακτρα στο ίδρυμα.

## Κριτήρια επιλογής
Για την αποδοχή τους σε ένα μεταπτυχιακό πρόγραμμα, οι απόφοιτοι αξιολογούνται βάσει κάποιων κριτηρίων. Τα πιο συνηθισμένα είναι:
* Ο βαθμός πτυχίου
* Συστατικές επιστολές
* Προσωπική συνέντευξη
* Πρόσθετες γνώσεις και ικανότητες
* Επαγγελματική εμπειρία
* Εξωσχολικές δραστηριότητες και εθελοντική δράση
## Παραπομπές


## Εξωτερικοί σύνδεσμοι

Κατηγορία:Ακαδημαϊκοί τίτλοι
Κατηγορία:Εκπαίδευση ανά βαθμίδες
Κρεμάμενη αναγραφή

Η **κρεμάμενη αναγραφή** παρατηρείται σε βιβλιογραφικές εγγραφές όπου δεν υπάρχει κύρια αναγραφή πνευματικής ευθύνης. Το τεκμήριο που καταλογογραφείται δεν φέρει μνεία ευθύνης (συγγραφέα ή συντάκτη) και συνεπώς την αρχή της αναγραφής αποτελεί ο τίτλος του έργου.

## Βιβλιογραφία

* ΚΑΚΟΥΡΗΣ, Γ.Μ.,1974. Βιβλιοθηκονομικών λεξικών: βιβλιοθηκονομικοί και τυπογραφικοί όροι: αγγλο-ελλινικόν, ελληνο- αγγλικόν. Αθήνα

Κατηγορία:Βιβλιοθηκονομία
Νέα σειρά

Ο όρος χρησιμοποιείται από τους Αγγλοαμερικανικούς Κανόνες Καταλογογράφησης για τον προσδιορισμό ενός βιβλιογραφικού αρχείου  του οποίου η ακολουθία των τμημάτων έχει αλλάξει και ορίζεται εκ νέου, χωρίς όμως να έχει υποστεί κάποια αλλαγή στο θεματικό περιεχόμενο των βιβλιογραφικών τεκμηρίων.

## Βιβλιογραφία
* ODLIS: ONLINE DICTIONARY FOR LIBRARY AND INFORMATION SCIENCE, 2004. New series [online]. Προσβάσιμη από: http://lu.com/odlis/search.cfm  
* GORMAN, M. AND WINKLER, PAUL, 1988. Anglo – American cataloguing rules. U.S.A.: American Library Association. 

Κατηγορία:Βιβλιογραφία
Οδηγός βιβλιοθήκης

Πρόκειται για διάφορες πληροφορίες που παρέχει η βιβλιοθήκη στους χρήστες της, είτε τυπωμένες σε χαρτί είτε σε ηλεκτρονική μορφή, και εξηγεί τον τρόπο χρήσης διαφόρων υπηρεσιών της βιβλιοθήκης ,όπως για το πώς θα χρησιμοποιηθεί ένας ηλεκτρονικός κατάλογος. Ένας οδηγός μπορεί επίσης να περιγράφει όλα τα σημαντικά στοιχεία ενός θέματος ή μιας επιστήμης ή ακόμα κάποιας μορφής έντυπου υλικού (για παράδειγμα: περιοδικού, ή εφημερίδας).

## Βιβλιογραφία

* ODLIS: ONLINE DICTIONARY FOR LIBRARY AND INFORMATION SCIENCE, 2004. Directory. [online]. Προσβάσιμη από: http://lu.com/odlis/search.cfm  

Κατηγορία:Βιβλιοθηκονομία
Ορθοστάτης

thumb|right|300px|ορθοστάτης σε ράφι βιβλιοθήκης
thumb|right|320px
**Ορθοστάτης** είναι ένα μεταλλικό συνήθως στήριγμα που τοποθετείται σε ράφια για να υποστηρίξει το βάρος των βιβλίων που πέφτει δεξιά ή αριστερά όταν υπάρχει κενό στο ράφι. Ονομάζεται επίσης και **βιβλιοστάτης**.

Κατηγορία:Βιβλιοθήκες (έπιπλο)
Οπτικοακουστικά μέσα

thumb|right|300px|Συσκευή ανάγνωσης μικροφίλμ
Αναφέρεται στα μέσα που παράγουν ταυτόχρονα εικόνα και ήχο. Ως όρος χρησιμοποιείται για την παραγωγή, τη χρήση, ή τον εξοπλισμό εργασιών που συνδυάζουν τον ήχο με την εικόνα. Συνέδρια, συνελεύσεις, παρουσιάσεις, ή ακόμα και φωνητικές εργασίες υποστηρίζονται πληρέστερα με την χρήστη των οπτικοακουστικών μέσων, καθώς οι συντελεστές έχουν την δυνατότητα να συνδυάσουν τον προφορικό λόγο με την εικόνα και να δημιουργήσουν έτσι τις καταλληλότερες συνθήκες για κατανόηση και προβολή της πληροφορίας.

## Βιβλιογραφία
* ODLIS: ONLINE DICTIONARY FOR LIBRARY AND INFORMATION SCIENCE, 2004. Audiovisual. [online]. Προσβάσιμη από: http://lu.com/odlis/search.cfm  

Κατηγορία:Ψηφιακή τεχνολογία
Παιδική βιβλιοθήκη

Η **παιδική βιβλιοθήκη** είναι η βιβλιοθήκη που σχεδιάστηκε για να παρέχει υπηρεσίες σε παιδιά. Περιέχει υλικό, όπως παιδικά βιβλία κάθε είδους, παιχνίδια γνώσης, διδακτικό και μαθησιακό υλικό, χώρους φιλοξενίας ειδικά διαμορφωμένους για παιδικό θέατρο, αφήγηση παραμυθιού κ.ά. Συνήθως εντοπίζουμε παιδικές συλλογές ως τμήματα των δημόσιων βιβλιοθηκών. Στην Ελλάδα λόγω του μειωμένου αριθμού των παιδικών βιβλιοθηκών ο δάσκαλος συνεργάζεται με τα παιδικά τμήματα των δημοσίων/δημοτικών βιβλιοθήκών για επισκέψεις σχολικών τάξεων και ξεναγήσεις. Σε κάποιες βιβλιοθήκες υπάρχει ειδικά διαμορφωμένος χώρος για τα παιδιά μικρών ηλικιών ) όπου και βρίσκονται όλα τα τεκμήρια που αναφέρονται σε αυτές τις ηλικίες.

## Εξωτερικοί σύνδεσμοι
* 

Π
Παραγγελία βιβλίου

Η **παραγγελία βιβλίου** αποτελεί μια εσωτερική διαδικασία της βιβλιοθήκης. Αφορά στην αξιολόγηση της υπάρχουσας συλλογής, των πληροφοριακών αναγκών των χρηστών, των οικονομικών δυνατοτήτων της βιβλιοθήκης, καθώς και τη διάθεση του υλικού που ενδιαφέρει τους φορείς δημοσίευσης και διανομής. Στο πλαίσιο λοιπόν της απαιτούμενης ανανέωσης και προέκτασης της συλλογής, με νέους τίτλους ή νέες θεματικές συλλογές, ο βιβλιοθηκονόμος καλείται να  έρθει σε επαφή με τους εκδοτικούς οίκους και να παραγγείλει τα απαιτούμενα έργα. Άλλοι λόγοι που μπορούν να οδηγήσουν τον βιβλιοθηκονόμο σε παραγγελία ενός βιβλίου είναι η πλήρης καταστροφή ενός ήδη υπάρχοντος τεκμηρίου στη βιβλιοθήκη ή η διάθεση νεότερης έκδοσης ενός τεκμηρίου. Παρ’ όλα αυτά ο υπεύθυνος βιβλιοθηκονόμος για την διαδικασία της παραγγελίας βιβλίων θα πρέπει να λαμβάνει πάντα υπόψη το διαθέσιμο για τέτοιες ενέργειες χρηματικό ποσό. Πολλές είναι οι βιβλιοθήκες που προτιμούν σήμερα την παραγγελία  ηλεκτρονικών βιβλίων, διότι έτσι δίνεται σε περισσότερους χρήστες η δυνατότητα  προσβασης στο τεκμήριο. Πολλές φορές οι παραγγελίες των τεκμηρίων στις βιβλιοθήκες διεκπεραιώνονται ηλεκτρονικά σε συνεργασία με τους εκδότες που έχουν τις ηλεκτρονικές βάσεις με τις εκδόσεις τους στο διαδίκτυο.

Κατηγορία:Βιβλιοθηκονομία
Παράλληλος τίτλος

Τον όρο **παράλληλο τίτλο** (*[[αγγλικά]]: alternative title, [[γαλλικά]]: titre alternatif*) τον συναντάμε στην καταλογογράφηση τεκμηρίων. Πρόκειται για τον τίτλο του τεκμηρίου, που εμφανίζεται στη σελίδα τίτλου του έργου ή σε πρόσθετη σελίδα τίτλου σε άλλη γλώσσα ή σε άλλη γραφή από αυτή που έχει το έργο.

## Προτεινόμενη βιβλιογραφία
* Gornan, M., Winkler, Paul, (επιμ.), (1988), *Anglo – American cataloguing rules*, U.S.A.: American Library Association.

Κατηγορία:Βιβλιοθηκονομία
Κατηγορία:Κινηματογράφος
Παραπομπή

Η **παραπομπή**, που αφορά στην ευρετηρίαση ή και την καταλογογράφηση,  υποδεικνύει την μετάβαση από μια θεματική ή άλλη επικεφαλίδα σε μια άλλη.  Μια παραπομπή μπορεί να εμφανίζεται με τρεις μορφές. Αρχικά με τη μορφή  βλέπε (see), που οδηγεί τον χρήστη να ψάξει σε άλλο συνώνυμο δοκίμο όρο για το θέμα που τον ενδιαφέρει, ή με τη μορφή της αμοιβαίας έννοιας ενός όρου, δηλαδή, βλέπε επίσης (see also). Σε αυτή την περίπτωση ο χρήστης μπορεί παράλληλα να κοιτάξει και σε άλλους όρους που σχετίζονται με το θέμα του, οι οποίοι μπορεί να είναι είτε πιο εξειδικευμένοι είτε γενικότεροι σε σχέση με τον αρχικό όρο που επιλέχθηκε. Επίσης, ως παραπομπή θεωρείται και η βιβλιογραφική παραπομπή εντός κειμένου η οποία κατευθύνει τον μελετητή σε παραπλήσια του θέματος τεκμήρια και αποδεικνύει την εγκυρότητα των πληροφοριών που μεταδίδονται.   
## Βιβλιογραφία
* Gorman, M. and Winkler, Paul,(eds.), 1988. Anglo – American cataloguing rules. U.S.A.: American Library Association. 
* Ζαφειρόπουλος, Κ., 2005. Πως γίνεται μια επιστημονική εργασία:επιστημονική έρευνα και συγγραφή εργασιών. Αθήνα: Κριτική.

## Παραπομπές


Κατηγορία:Βιβλιοθηκονομία
Περιοδικό ποικίλης ύλης

**Περιοδικά ποικίλης ύλης** ή **γενικού ενδιαφέροντος** είναι περιοδικά που δεν είναι εξειδικευμένα πάνω σε ένα θέμα αλλά περιέχουν άρθρα που αφορούν το ευρύ κοινό και όχι μια συγκεκριμένη ομάδα ανθρώπων. Οι περισσότερες δημόσιες και δημοτικές βιβλιοθήκες επιδιώκουν να γίνουν συνδρομητές στα δημοφιλέστερα περιοδικά ποικίλης ύλης, ώστε να καλύπτουν όσο το δυνατόν πληρέστερα τις ανάγκες των χρηστών.

## Πηγές
* ODLIS: ONLINE DICTIONARY FOR LIBRARY AND INFORMATION SCIENCE, 2004. General interest magazines [online]. Προσβάσιμη από: http://lu.com/odlis/search.cfm#print
Προσκτήσεις

Ο όρος **προσκτήσεις** αναφέρεται στη διαδικασία απόκτησης των υλικών και των τεκμηρίων μιας βιβλιοθήκης με την αγορά, την ανταλλαγή ή την αποδοχή δωρεάς. Οι εθνικές βιβλιοθήκες αποκτούν τεκμήρια και από την κατάθεση των αντιτύπων που οφείλει να κάνει κάθε συγγραφέας για το έργο του.  Οι προσκτήσεις είναι ένα δύσκολο κομμάτι για τις βιβλιοθήκες, γιατί πάντα εξαρτώνται από τα διαθέσιμα κονδύλια της κάθε μιας και πρέπει να ακολουθούν τον προϋπολογισμό τους για κάθε έτος. Μέσα στις προσκτήσεις λογίζονται εκτός από την αγορά βιβλίων, τα περιοδικά ή η αγορά ηλεκτρονικών βάσεων δεδομένων για πρόσβαση στα ηλεκτρονικά περιοδικά ή ακόμα ο υλικοτεχνικός εξοπλισμός για την υποστήριξη μιας βιβλιοθήκης (έπιπλα, ηλεκτρονικοί υπολογιστές, γραφική ύλη, και άλλα).

## Βιβλιογραφία

* ODLIS: ONLINE DICTIONARY FOR LIBRARY AND INFORMATION SCIENCE, 2004. Aquisitions [online]. Προσβάσιμη από: http://lu.com/odlis/search.cfm#print 

Κατηγορία:Βιβλιοθηκονομία
Πτυχίο

**Πτυχίο** είναι ο πρώτος ακαδημαϊκός βαθμός που απονέμεται από ιδρύματα τριτοβάθμιας εκπαίδευσης πανεπιστημιακού επιπέδου, όπως πανεπιστήμια ή κολέγια. Ουσιαστικά, αποδεικνύει ότι ο φοιτητής έχει πλήρη γνώση του αντικειμένου σπουδών του, χωρίς όμως περαιτέρω εξειδίκευση.

Στην Ελλάδα η πλειοψηφία των πτυχίων απονέμεται από τα Ανώτατα Εκπαιδευτικά Ιδρύματα (ΑΕΙ). Για την απόκτηση του πτυχίου ένας φοιτητής θα πρέπει να παρακολουθήσει 3 έως 6 χρόνια σπουδών, ανάλογα με τη σχολή ειδίκευσης που έχει επιλέξει. Στα ελληνικά πανεπιστήμια και τεχνολογικά ιδρύματα είναι από 4 έως 6 χρόνια. Επιπρόσθετα, κάποιες σχολές έχουν ως προϋπόθεση από τους φοιτητές εξάμηνη ή τρίμηνη πρακτική άσκηση πριν την ολοκλήρωση των σπουδών τους.

Ο κάτοχος πανεπιστημιακού πτυχίου (αγγλικά: *Bachelor*, εν συντομία: *BSc* ή *BA*) είτε από πανεπιστήμιο είτε από τεχνολογικό ίδρυμα έχει την επιλογή να συνεχίσει τις σπουδές του και να διεκδικήσει το μεταπτυχιακό δίπλωμα (αγγλικά: *Master*, εν συντομία:  *MSc* ή *MA*) και στην συνέχεια το διδακτορικό (αγγλικά: *Doctorate*, εν συντομία: *PhD*).

## Εξωτερικοί σύνδεσμοι

Κατηγορία:Ακαδημαϊκοί τίτλοι
Ράχη (βιβλίου)

thumb|right|250px|Ράχη βιβλίου
Η **ράχη** του βιβλίου είναι ουσιαστικά το τμήμα του βιβλίου που συγκρατεί όλο το τεκμήριο από το οπισθόφυλλο μέχρι το εξώφυλλο. Συνήθως στη ράχη του βιβλίου είναι καταγεγραμμένα τα βασικά στοιχεία του όπως ο τίτλος του τεκμηρίου, ο συγγραφέας και ο εκδότης.

## Βιβλιογραφία
* ODLIS: ONLINE DICTIONARY FOR LIBRARY AND INFORMATION SCIENCE, 2004. Book spine [online]. Προσβάσιμη από: http://lu.com/odlis/search.cfm#print 

## Εξωτερικοί σύνδεσμοι
* 

Κατηγορία:Κατασκευή βιβλίων
Κατηγορία:Βιβλιοθηκονομία
Ράφι

thumb|right|300px|Ράφι
thumb|right|350px|Ράφια βιβλιοθήκης
To **ράφι** είναι η σειρά από επίπεδο ξύλο, μέταλλο (αλουμίνιο) ή πλαστικό. Το ράφι τοποθετείται στον τοίχο ή αποτελεί τμήμα βιβλιοθήκης που χρησιμοποιείται ως χώρος στήριξης και αποθήκευσης των τεκμηρίων μιας βιβλιοθήκης. Συνήθως υπάρχουν κάποιες παράμετροι που καθορίζουν τον τρόπο δημιουργίας και τοποθέτησης  των ραφιών, όπως το μέγεθος και το βάρος των τεκμηρίων.

## Πηγές
* ΝΤΕΛΟΠΟΥΛΟΣ, Κ., 2002. Οργάνωσε τη βιβλιοθήκη σου: Ένας πρακτικός οδηγός για την οργάνωση λαϊκών, παιδικών, σχολικών, ιδιωτικών βιβλιοθηκών. Αθήνα: Gutenberg

## Εξωτερικοί σύνδεσμοι
* 
* 

Κατηγορία:Έπιπλα
Μυθιστορία

Ο όρος **μυθιστορία** χρησιμοποιείται στην ελληνική φιλολογική ορολογία ως απόδοση του αγγλικού *romance*, που αναφέρεται σε ένα λογοτεχνικό αφηγηματικό είδος που αναπτύχθηκε κατά τη διάρκεια του Μεσαίωνα αρχικά στη Γαλλία, με τα έργα του Κρετιέν ντε Τρουά, και αργότερα εξαπλώθηκε και σε άλλες ευρωπαϊκές χώρες. Το περιεχόμενό της είναι κατά κύριο λόγο ερωτικό και η πλοκή περιπετειώδης: αφηγείται τα κατορθώματα ενός ήρωα προκειμένου να κερδίσει την αγαπημένη του και να ζήσει μαζί της. Διαδραματίζεται συνήθως σε ιπποτικό περιβάλλον και συχνά είναι έντονο το υπερφυσικό ή και μαγικό στοιχείο. Ένα από τα βασικά χαρακτηριστικά της μυθιστορίας είναι ο ιδεαλιστικός χαρακτήρας και η απόσταση από την πραγματικότητα που την διαφοροποιεί από τον ρεαλισμό του μυθιστορήματος.  Οι πρώτες μυθιστορίες ήταν έμμετρες, αλλά αργότερα εμφανίστηκαν και έργα σε πεζό λόγο. Οι τρεις μεγάλοι κύκλοι θεμάτων από τους οποίους αντλούσαν κυρίως οι μεσαιωνικές μυθιστορίες ήταν ο *Βρετανικός* (ο κύκλος του Βασιλιά Αρθούρου), ο *Ρωμαϊκός ή [[θέμα της Ρώμης]]*, που περιλάμβανε έργα με θέμα από την αρχαιότητα, και ο *Γαλλικός* (*[[θέμα της Γαλλίας]]*, γύρω από τον Καρλομάγνο).

## Ζητήματα ορολογίας
Η διάκριση μεταξύ *μυθιστορίας* (*romance*) και *μυθιστορήματος* (*novel*) χρησιμοποιείται διεθνώς μόνο στην αγγλόφωνη βιβλιογραφία, ενώ αρκετοί κριτικοί υποστηρίζουν ότι αυτή η διάκριση δεν έχει νόημα. Μέρος της αγγλόφωνης  βιβλιογραφίας χρησιμοποιεί επίσης τον όρο *romance* για να αναφερθεί και στα αρχαία ελληνικά μυθιστορήματα. 

Ο ελληνικός όρος *μυθιστορία* χρησιμοποιήθηκε πρώτη φορά από τον Αδαμάντιο Κοραή ως μετάφραση του γαλλικού *roman*, με τη σημασία της «πλαστής ιστορίας ερωτικών παθημάτων». Την ίδια εποχή χρησιμοποιούνταν και οι όροι *ρωμανόν* και *ρομάντζο*, αλλά για αρκετά χρόνια επικράτησε ο όρος *μυθιστορία* για τη δήλωση του εκτενούς αφηγηματικού είδους που σήμερα ονομάζεται *[[μυθιστόρημα]]*. Ο τελευταίος όρος σταδιακά από τα μέσα του 19ου αι. άρχισε να επικρατεί έναντι του *μυθιστορία* και τελικά καθιερώθηκε. 

Η σύγχρονη ελληνική φιλολογία χρησιμοποιεί τον όρο *μυθιστορία* (συχνά παράλληλα με τον όρο *μυθιστόρημα*) για να αναφερθεί στα εκτενή ερωτικά αφηγήματα των βυζαντινών χρόνων, λόγια και δημώδη (*Τα κατά Ροδάνθην και Δοσικλέα*, *Τα καθ' Υσμίνην και Υσμινίαν*, *Καλλίμαχος και Χρυσορρόη*, *Λίβιστρος και Ροδάμνη*, *Αχιλληίς* κ.α.), τον Διγενή Ακρίτη και τον Ερωτόκριτο. 

Ο όρος *ρομάντζο*, το περιεχόμενο του οποίου ταιριάζει γενικά με το περιεχόμενο της μυθιστορίας, έχει αποκτήσει πλέον περισσότερο υποτιμητική σημασία, δηλώνοντας ένα «χαμηλού  επιπέδου ερωτικό αφήγημα», έχει χρησιμοποιηθεί ωστόσο και στα ελληνικά για την απόδοση του *romance*.

## Παραπομπές


## Εξωτερικοί σύνδεσμοι
* 

Κατηγορία:Πεζογραφία
Σελιδοδείκτης

thumb|right|Βιβλίο με δικό του σελιδοδείκτη
μικρογραφία|Σελιδοδείκτης Origami
** Σελιδοδείκτης** ονομάζεται ένα λεπτό μακρόστενο αντικείμενο, συνήθως λεπτή λουρίδα χαρτιού ή χαρτονιού, που χρησιμοποιείται για να διαχωρίσει δύο σελίδες σε δεμένο τόμο. Ο σελιδοδείκτης εξυπηρετεί τον αναγνώστη ο οποίος θα ανατρέξει εύκολα στο σημείο που διέκοψε τη μελέτη αποφεύγοντας την άσκοπη φυλλομέτρηση και σύγχυση. Το υλικό των σελιδοδεικτών ποικίλει, και μπορεί να είναι από δέρμα, μετάξι, μέταλλο, ξύλο ή και ύφασμα. Ο σελιδοδείκτης, ειδικά ο χειροποίητος, αποτελούσε ανέκαθεν ένα πολύ καλό και χρήσιμο δώρο για τους λάτρεις των βιβλίων.

## Βιβλιογραφία
*  ODLIS: ONLINE DICTIONARY FOR LIBRARY AND INFORMATION SCIENCE, 2004.Bookmark  [online]. 
## Εξωτερικοί σύνδεσμοι

Κατηγορία:Κατασκευή βιβλίων
Σελιδοποίηση

μικρογραφία|Σελιδοποίηση του "Das Wohltemperirte Clavier" (Βιβλίο 1, 1722)
**Σελιδοποίηση** είναι η οργάνωση της ύλης ενός τεκμηρίου που γίνεται από το τυπογραφείο έτσι ώστε να είναι εύκολα προσβάσιμη η πληροφορία με τη χρήση του αριθμού της σελίδας. Υπάρχει και η **ηλεκτρονική σελιδοποίηση**, η οποία αναφέρεται στην οργάνωση της ύλης που βρίσκεται σε ηλεκτρονική μορφή στο Διαδίκτυο και βοηθά έτσι ώστε να είναι ευκολότερη η διαχείριση των ηλεκτρονικών πληροφοριών από τους χρήστες. Ακόμα η σελιδοποίηση μπορεί να αναφέρεται και στην οργάνωση και τον σχεδιασμό ενός βιβλίου. Γενικότερα πρόκειται για την οργάνωση της ύλης και όλων των στοιχείων για την παραγωγή ενός τεκμηρίου.

## Βιβλιογραφία

* NEENAH PAPER,2008. Page layout [online]. Προσβάσιμη από: www.neenahpaper.com/Glossary/index.asp [η πρόσβαση έγινε: 26 Αυγ. 2008].
* ODLIS: ONLINE DICTIONARY FOR LIBRARY AND INFORMATION SCIENCE, 2004. Page layout [online]. Προσβάσιμη από: http://lu.com/odlis/search.cfm 

Κατηγορία:Κατασκευή βιβλίων
Κατηγορία:Γραφιστική
Ταινιοθήκη

**Ταινιοθήκη** ονομάζεται ο χώρος φύλαξης της συλλογής κινηματογραφικών ταινιών, βιντεοεγγραφών, DVD, αλλά και γενικά υλικού σχετικού με κινηματογραφικές μελέτες.

Ο χώρος που φιλοξενεί αυτό το είδος υλικού θα πρέπει να έχει σχεδιαστεί με συγκεκριμένες προδιαγραφές ώστε να να διατηρείται ασφαλές ένα τόσο ευπαθές υλικό, όπως η μαγνητοταινία και το κινηματογραφικό φιλμ. Οι βιβλιοθήκες συνήθως απομονώνουν τις ταινιοθήκες σε χώρους όπου έχει πρόσβαση μόνο το προσωπικό, το οποίο σε αίτημα του χρήστη καλείται να ανασύρει και να δανείσει το υλικό που ενδιαφέρει. Σε άλλες περιπτώσεις, διαθέτουν ειδικά διαμορφωμένους χώρους, όπου ο χρήστης μπορεί να έχει οπτική πρόσβαση σε αυτό το υλικό κάνοντας χρήση του εξοπλισμού αναπαραγωγής του, εντός του χώρου της βιβλιοθήκης.

Κατηγορία:Κινηματογράφος
Κατηγορία:Βιβλιοθηκονομία
Τίτλος σειράς

μικρογραφία|Σειρά βιβλίων: Jacques Martin - The Adventures of Alix.
Ο **τίτλος σειράς** ή **σειρά βιβλίου**, δίνεται συνήθως για να προσδιορίσει το ομοιόμορφο ύφος των τεκμηρίων και δίνεται τις περισσότερες φορές από τον εκδότη. Αυτός ο τίτλος βρίσκεται στη σελίδα τίτλου σειράς ή στο verso της κύριας σελίδας τίτλου, ενώ σε ορισμένες περιπτώσεις μπορεί να εντοπίζεται σε οποιοδήποτε άλλο εμφανές σημείο επιλέξει ο εκδότης. Στο εσωτερικό του έργου που εντάσσεται σε σειρά, μπορεί ο αναγνώστης να εντοπίσει όλους τους τίτλους των έργων που ανήκουν στην ίδια σειρά.

Κατηγορία:Βιβλιοθηκονομία
Τόμος

thumb|right|300px|Τόμοι σε ράφι βιβλιοθήκης
Ο **τόμος** αποτελεί ένα τμήμα ή κομμάτι ενός συνολικού έργου που χωρίζεται σε τμήματα λόγω του μεγέθους ή του πολυποίκιλου περιεχομένου του. Συνήθως ο αριθμός του κάθε τόμου είναι τυπωμένος στη ράχη. Σε τόμους δένονται κι τεύχη περιοδικού ή φύλλα εφημερίδας. Για παράδειγμα μπορεί 12 περιοδικά με τον ίδιο τίτλο να αποτελούν τον τόμο μιας χρονολογίας, εάν το περιοδικό είναι μηνιαίο. Συνήθως η αρίθμηση των τόμων παρατηρείται στις εγκυκλοπαίδειες.

## Βιβλιογραφία
* ODLIS: ONLINE DICTIONARY FOR LIBRARY AND INFORMATION SCIENCE, 2004.Volume [online]. Προσβάσιμη από: http://lu.com/odlis/search.cfm  

Κατηγορία:Εγκυκλοπαίδειες
Κατηγορία:Κατασκευή βιβλίων
Ψηφιακή βιβλιοθήκη

**Ψηφιακή βιβλιοθήκη** είναι η βιβλιοθήκη που παρέχει όλο της το υλικό σε ψηφιοποιημένη μορφή μέσω του ηλεκτρονικού υπολογιστή. Οι ψηφιακές βιβλιοθήκες μπορεί να μην υφίστανται ως φυσικά κτήρια αλλά να λειτουργούν μόνο ηλεκτρονικά μέσω διαδικτύου. Αυτές οι βιβλιοθήκες ονομάζονται εικονικές ή βιβλιοθήκες χωρίς σύνορα και ξεκίνησαν να δημιουργούνται το 1990. Παρέχουν ουσιαστικά στον χρήστη εύκολη και γρήγορη πρόσβαση στη γνώση από οποιοδήποτε σημείο χωρίς να απαιτείται φυσική παρουσία. Από τις πρώτες ενέργειες ψηφιοποίησης στις βιβλιοθήκες ήταν η εισαγωγή του ηλεκτρονικού καταλόγου. Σε ορισμένες περιπτώσεις η βιβλιοθήκη μπορεί να διατηρείται και κτιριακά αλλά παράλληλα να διαθέτει και μέρος του υλικού της σε ψηφιοποιημένη μορφή.
Η συλλογή των ψηφιακών βιβλιοθηκών μπορεί να απαρτίζεται τόσο από ψηφιοποιημένα όσο και από ψηφιακά γεννημένα τεκμήρια τα οποία οργανώνονται με εργαλεία που εξυπηρετούν τις ανάγκες για οργάνωση, πρόσβαση και διαχείριση της συλλογής.

## Πλεονεκτήματα
* Δεν υπάρχουν φυσικά εμπόδια.  Οι χρήστες ενός ψηφιακού οργανισμού δεν χρειάζεται να προσέλθουν στο φυσικό χώρο του οργανισμού, μπορούν να έχουν πρόσβαση από οποιοδήποτε μέρος της γης μέσω του διαδικτύου. 
* Η πληροφορία είναι πάντοτε διαθέσιμη. Οι πόρτες των ψηφιακών οργανισμών είναι πάντοτε ανοικτές 24 ώρες το εικοσιτετράωρο. 
* Πολλαπλή πρόσβαση. Την ίδια πηγή μπορούν να τη χρησιμοποιούν ταυτόχρονα πολλοί χρήστες. 
* Δομημένη προσέγγιση, π.χ. από τον κατάλογο μετακινούμαστε στο βιβλίο, από το βιβλίο στο κεφάλαιο που επιθυμούμε κτλ.
* Ανάκτηση της πληροφορίας μέσα από ένα φιλικό και εύκολο ως προς τον τρόπο αναζήτησης και ανάκτησης της πληροφορίας περιβάλλον.
* Συντήρηση και διατήρηση. Ένα ακριβές αντίγραφο του πρωτότυπου μπορεί να χρησιμοποιηθεί χωρίς μείωση της ποιότητας και φθορά του φυσικού αντικειμένου. 
* Χώρος. Η διατήρηση του ψηφιακού υλικού καταπιάνει λιγότερο χώρο.
* Δικτύωση. Οι ψηφιακοί οργανισμοί μπορούν να προσφέρουν διασυνδέσεις (links) και σε άλλο υλικό άλλων ψηφιακών οργανισμών.
* Κόστος. Οι ψηφιακοί οργανισμοί απαλλάσσονται από έξοδα όπως κτιριακή συντήρηση και υποδομή, μισθούς, συνεχή αγορά έντυπου υλικού, μεγάλα χρηματικά ποσά στις συνδρομές, και άλλα.
* Τρέχουσα πληροφορία. Η ανανέωση των πληροφοριών καθίσταται δυνατή μέσα σε μικρό χρονικό διάστημα σε αντίθεση με τις έντυπες που και ο χρόνος ανατύπωσης και η όλη διαδικασία αναπαραγωγής είναι αφόρητα δαπανηρή και χρονοβόρα.

## Δείτε επίσης

* Ανοικτή πρόσβαση

* Ανοικτή πρόσβαση στην Ελλάδα

## Βιβλιογραφία
*Greenstein, D.2002.'The digital library: a biography'.USA: Digital Library Federation.
*Ward, E.1999. 'Bulletin of the America Society of Information Science'. The digital library: update and discussion, 26(1).
*Arms, W.Y. (2001). Digital libraries. Cambridge: The MIT Press.

## Παραπομπές


## Εξωτερικοί σύνδεσμοι
* 

*
Ψηφιοποίηση

[thumb|right|Ψηφιοποίηση εβραϊκού κειμένου με χρήση του λογισμικού [Οπτική Αναγνώριση Χαρακτήρων|οπτικής αναγνώρισης χαρακτήρων*Hocr*.]]
**Ψηφιοποίηση** ονομάζεται η διαδικασία μετατροπής στοιχείων όπως έγγραφου, κείμενου, εικόνας, αντικείμενου ή σήματος από αναλογική σε ψηφιακή μορφή για την εισαγωγή τους στον υπολογιστή, ώστε να μπορέσουν να αποθηκευτούν και να γίνουν αντικείμενο επεξεργασίας από τον χρήστη. 

## Διαδικασία
Οι συσκευές που χρησιμοποιούνται για την ψηφιοποίηση είναι οι ψηφιακές φωτογραφικές μηχανές και οι σαρωτές. Σε δεύτερο στάδιο, μπορεί να γίνει επεξεργασία της εικόνας με κάποιο λογισμικό οπτικής αναγνώρισης χαρακτήρων με τελικό σκοπό το αρχικό κείμενο να αποθηκευτεί ως επεξεργάσιμο αρχείο κειμένου. Συνήθως η ψηφιακή πληροφορία αποτελείται από μια σειρά ακέραιων αριθμών και η ποιότητα της κάθε πληροφορίας εξαρτάται από το μέγεθός της αλλά και από την ανάλυση της κάθε ψηφιοποίησης. 

Οι βιβλιοθήκες χρησιμοποιούν την ψηφιοποίηση για χειρόγραφα έγγραφα ώστε να μπορούν οι χρήστες να έχουν πρόσβαση σ’ αυτά χωρίς να προκαλείται αλλοίωση στο πρωτότυπο κείμενο. Επίσης η ψηφιοποίηση χρησιμοποιείται και για την εξοικονόμηση χώρου στις βιβλιοθήκες. Μια βιβλιοθήκη μπορεί να έχει το μεγαλύτερο μέρος των περιοδικών εκδόσεων σε ψηφιοποιημένη μορφή, όπως και το μεγαλύτερο μέρος των τεκμηρίων της, καθώς είναι πολύ δημοφιλής πλέον η ηλεκτρονική μορφή των τεκμηρίων. Η ψηφιοποίηση μπορεί επίσης να βοηθήσει στην ευκολότερη αναπαραγωγή αλλά και την προσπέλαση εξ' αποστάσεως των τεκμηρίων.

## Πηγές
* Ψηφιοποίηση, καλές πρακτικές και οδηγίες  από το Εργαστήριο Πληροφοριακών Συστημάτων Υψηλών Επιδόσεων του Πανεπιστημίου Πατρών.
* CARDJET, 2007. Digitalization [Online] (ανακτήθηκε: 8 Σεπτ. 2008).
## Εξωτερικοί σύνδεσμοι
## Παραπομπές


Κατηγορία:Ψηφιακές βιβλιοθήκες
Ωράριο εργασίας

Ο όρος **ωράριο εργασίας** περιγράφει τη χρονική περίοδο που δουλεύει ένας εργαζόμενος, εντός ενός εικοσιτετραώρου, ύστερα από έγγραφη συμφωνία με τον εργοδότη. Το ωράριο εργασίας, που μπορεί να ορίζεται είτε ημερήσιο, είτε εβδομαδιαίο, καθορίζεται από τη σχετική εργατική νομοθεσία κάθε χώρας που περιλαμβάνεται στις επίσημες συμβάσεις εργασίας, όπου και ορίζονται επιμέρους θέματα αμοιβών υπερωριών, ημιαργιών και αργιών.

Σε πολλές των περιπτώσεων ως ωράριο εργασίας καθορίζεται και τμηματική εργασία ανά τετραωρία όπως συμβαίνει κυρίως σε στρατιωτικές, αστυνομικές, ναυτικές εργασίες κ.ά., όπου και χρησιμοποιείται ο όρος φυλακή (εργασίας), ή βάρδια, όπου σε ειδικές έκτακτες περιπτώσεις μπορεί ν΄ αναφέρεται και σε εξαωρίες. 

## Εξωτερικοί σύνδεσμοι
*Ωράρια εργασίας και αργίες
Ζάκυνθος Ι (επίτακτο)

**Ζάκυνθος Ι ([[Επίτακτο]]) / Επιβατηγό**

Επιβατηγό – Επίτακτο την περίοδο 1940-1941. Χρησιμοποιήθηκε κυρίως για μεταφορές προσωπικού. Βυθίστηκε στις 26 Απριλίου 1941 μαζι με το Κ/Β ‘ΚΥΔΩΝΙΑΙ’ στην περιοχή Μονεμβασιά από Γερμανική επιδρομή ενώ μετέφερε στην Κρήτη 50 εκατομμύρια σε χαρτονομίσματα της Τράπεζας της Ελλάδος. Υπάλληλος της τράπεζας της Ελλάδος ο Αναγνωστόπουλος.

Κατηγορία:Ελληνικά επίτακτα πλοία
Κινητήρας Βάνκελ

[thumb|right|200px|Τομή κινητήρα Βάνκελ της [Mazda στο Deutsches Museum στο Μόναχο της Γερμανίας.]]

Ο **κινητήρας Βάνκελ** (*Wankel*) είναι ένας τύπος κινητήρα εσωτερικής καύσης που εφευρέθηκε από τον Γερμανό μηχανολόγο Φέλιξ Βάνκελ στις αρχές της δεκαετίας του 1950. Το χαρακτηριστικό γνώρισμα του κινητήρα αυτού αφορά την κίνηση του εμβόλου η οποία είναι περιστροφική και διαφέρει από τις εμβολοφόρες Ντίζελ και Όττο οι οποίες βασίζονται στην παλινδρομική κίνηση των εμβόλων. Λόγω της βασικής αυτής διαφοράς, το έμβολο του κινητήρα Βάνκελ διαφέρει, με τη σειρά του, από τα συνήθη έμβολα ως προς τα γεωμετρικά του στοιχεία. Το βασικό σχήμα του εμβόλου είναι το ισόπλευρο τρίγωνο και περιστρέφεται μέσα στον κύλινδρο της μηχανής, όπου γίνεται και η καύση. Το κέντρο του εμβόλου στηρίζεται στον εκκεντροφόρο άξονα της μηχανής, που στη συγκεκριμένη διάταξη αναλαμβάνει και ρόλο στροφαλοφόρου άξονα. Μέσα στο έμβολο υπάρχει και ομόκεντρο γρανάζι, πάνω στο οποίο "κρέμεται" το έμβολο κατά την περιστροφή του στον ελλειψοειδή κύλινδρο.thumb|Ο κύκλος καύσης σε έναν κινητήρα Βάνκελ.|left|200x200px

Η καύση στον κινητήρα Βάνκελ γίνεται ως εξής: εισάγεται μέσω αυλού εισαγωγής το καύσιμο μίγμα αέρα-καυσίμου, το οποίο ακολουθεί την περιστροφή εφόσον ωθείται από τη γωνία του τριγωνικού εμβόλου, στο οποίο παρέχουν στεγανότητα τα ελατήρια του τοιχώματος του κυλίνδρου. Έτσι, το μίγμα μεταφέρεται μετά από περιστροφή ορισμένων μοιρών στο στάδιο πλήρους συμπίεσης. Εκεί δέχεται σπινθηρισμό με τη βοήθεια αναφλεκτήρα (μπουζί) και ακολουθεί καύση και εκτόνωση των καυσαερίων, καθώς ο όγκος μέσα στον οποίο περιέχονται αυξάνεται λόγω της περιστροφής του εμβόλου. Τέλος, τα καυσαέρια εξωθούνται από το θάλαμο καύσης από την εξαγωγή. Η περιστροφή συνεχίζεται όσο υπάρχει καύση.
μικρογραφία|Τομή κινητήρα Βάνκελ από Mazda RX7 στο Noesis της Θεσσαλονίκης.
Το συγκριτικό πλεονέκτημα του κινητήρα σε σχέση με άλλους εμβολοφόρους είναι η συνεχής κίνηση του εμβόλου, επειδή τα νεκρά σημεία (δηλαδή τα ακραία σημεία σε μια παλινδρομική κίνηση, όπου η ταχύτητα του εμβόλου στιγμιαία μηδενίζεται καθώς η κίνησή του αλλάζει φορά) είναι ανύπαρκτα, και, επομένως, οι απώλειες που οφείλονται σε αυτά (απώλειες νεκρών σημείων) είναι μηδενικές. Επίσης, ο κινητήρας Βάνκελ πραγματοποιεί τρεις καύσεις ανά κύκλο σε σχέση με τη μια των άλλων κινητήρων. Το έμβολο σε έναν κινητήρα Βάνκελ δεν σταματά να περιστρέφεται όσο ο κινητήρας είναι σε λειτουργία, και εδώ οφείλεται η ύπαρξη μέγιστης ισχύος σε υψηλό αριθμό στροφών κατά τη λειτουργία του.

Μια πρώιμη έκδοση του κινητήρα, αναπτύχθηκε τον 16ο αιώνα από τον Ιταλό μηχανικό Αγκοστίνο Ραμέλι.
## Πηγές
* Ηow Stuff works: Karim Nice ''How Rotary Engines Work''
* Citroenet: Wankel Rotary Engine

## Παραπομπές


## Εξωτερικοί σύνδεσμοι
Τζον Μαχάμα

Ο **Τζον Ντραμάνι Μαχάμα** (γεννημένος στις 29 Νοεμβρίου 1958) είναι Γκανέζος πολιτικός, πρόεδρος της Γκάνας από τις 7 Ιανουαρίου 2025. . Εξελέγη στο Κοινοβούλιο από την περιφέρεια Μπόλε-Μπάμποϊ και μέλος του Παναφρικανικού Κοινοβουλίου εκπροσωπώντας την Γκάνα. Μετά τις προεδρικές εκλογές του 2008 έγινε Αντιπρόεδρος της Γκάνας. Ήταν υπουργός Επικοινωνιών στην κυβέρνηση του Προέδρου Τζέρι Ρόλινγκς.

Διαδέχθηκε τον Τζον Άτα Μιλς στην προεδρία, έπειτα από το θάνατο του τελευταίου στις 24 Ιουλίου 2012. 

Τον Μάρτιο του 2014 ανέλαβε την προεδρία της Οικονομικής Κοινότητας των Κρατών της Δυτικής Αφρικής (ECOWAS).

Επανεξελέγη πρόεδρος το 2024 και ορκίστηκε τον Ιανουάριο του 2025.

## Πρόεδρος

Ο Μαχάμα ορκίστηκε πρόεδρος στις 24 Ιουλίου 2012 μετά το θάνατο του προκατόχου του, Τζον Άτα Μιλς. Κατά την ομιλία του στο Κοινοβούλιο, ο νέος Πρόεδρος εξέφρασε τη βαθύτατη θλίψη του για το θάνατο ενός φίλου.

Ο Μαχάμα έγινε ο πρώτος ηγέτης της χώρας του που γεννήθηκε μετά την ανεξαρτησία της, το 1957 (ειδικότερα ο Μαχάμα γεννήθηκε το 1958).

Ήταν ο μοναδικός υποψήφιος του Εθνικού Δημοκρατικού Κογκρέσου και κέρδισε τις προεδρικές εκλογές που διεξήχθησαν στις 7 Δεκεμβρίου του 2012, με ποσοστό 50,70% επικρατώντας του σημαντικότερου αντιπάλου του, Νάνα Ακούφο-Άντο  από το αντιπολιτευόμενο Νέο Πατριωτικό Κόμμα, που συγκέντρωσε το 47,74%.

Ο Μαχάμα ήταν ξανά υποψήφιος στις προεδρικές εκλογές στις 9 Δεκεμβρίου 2016, όπου ηττήθηκε από τον κύριο ηγέτη της αντιπολίτευσης, Νάνα Ακούφο-Άντο, καθώς έμεινε στο 44,4% των ψήφων έναντι 53,5% για τον νικητή των εκλογών. Έγινε έτσι ο πρώτος πρόεδρος στην ιστορία της χώρας που δεν κατάφερε να επανεκλεγεί. 

Στις προεδρικές εκλογές του 2020 ο Μαχάμα ηττήθηκε ξανά από τον Ακούφο-Άντο. Ο τελευταίος κέρδισε τον 1ο γύρο των εκλογών, με ποσοστό  51,6% των ψήφων έναντι 48,6% για τον Μαχάμα.

## Παραπομπές


## Εξωτερικοί σύνδεσμοι
* 
* PeaceFMOnline

Μαχαμα Τζον
Μαχαμα
Σαντιάγο (αποσαφήνιση)

Το όνομα **Σαντιάγο** είναι ισπανικό χριστιανικό σύνθετο όνομα, που παράγεται από τις λέξεις *Σαντ+Ιάγο*, (= Άγιος Ιάκωβος).
Με το όνομα Σαντιάγο (εσφαλμένα Σαντιάγκο) φέρονται πολλές πόλεις και περιοχές, νήσοι, ποταμοί, πλήθος συνοικιών πόλεων, κ.ά. Σπουδαιότερα εξ όλων αυτών είναι:

**Πόλεις**
* Σαντιάγο, πρωτεύουσα της Χιλής
* Σαντιάγο (Ισπανία) ή Σαντιάγο ντε Κομποστέλα , πόλη της Ισπανίας
* Σαντιάγο (Παναμάς) , πόλη του Παναμά.
* Σαντιάγο (Παραγουάη), πόλη της Παραγουάης
* Σαντιάγο (Φιλιππίνες), πόλη των Φιλιππίνων.
* Σαντιάγο ντε Κούβα, πρωτεύουσα ομώνυμης περιοχής Κούβας.
* Σαντιάγο ντελ Εστέρο, πόλη της Αργεντινής.
* Σαντιάγο ντε Λεόν ντε Καράκας, η επίσημη ονομασία της πόλης Καράκας
* Σαντιάγο δε λος Καμπαγιέρος, πόλη της Δομινικανής Δημοκρατίας.
* Σαντιάγο (επαρχία) επαρχία της Δομινικανής Δημοκρατίας.
* Σαντιάγο ντε λος Καμπαγιέρος ντε Λεόν πόλη της Νικαράγουας.
* Σαντιάγο Ροδρίγκες, περιοχή και πόλη της Δομινικανής Δημοκρατίας

**Νησιά**
* Σαντιάγο (Γκαλαπάγκος), στα νησιά Γκαλαπάγκος
* Σαντιάγο (Πράσινο Ακρωτήριο), στο Πράσινο Ακρωτήριο
* Σαντιάγο (Φιλιππίνες), στις Φιλιππίνες.

**Διάφορα**
* Σαντιάγο ντε Σούρσο Περιοχή του Περού.
* Σαντιάγο (ποταμός) , του Περού, 
* Ναυμαχία του Σαντιάγο (Κούβας)
* Σαντιάγο Τάγμα , Ιπποτικό τάγμα.
Χρύση

Στην ελληνική μυθολογία με το όνομα **Χρύση** είναι γνωστά τα παρακάτω δύο διαφορετικά πρόσωπα:

# Θυγατέρα του Πάλλαντα και σύζυγος του Δαρδάνου, σύμφωνα με τοπικό μύθο της Σαμοθράκης. Στη Χρύση προσφέρθηκε ως γαμήλιο δώρο από τη θεά Αθηνά το «Παλλάδιον», καθώς και η μυστηριακή λατρεία των «Μεγάλων Θεών»
# Βοιωτή, θυγατέρα του `Αλμου ή `Ολμου. Η Χρύση γέννησε ένα παιδί θεού, τον Φλεγύα από τον `Αρη, ο οποίος διαδέχθηκε τον παππού του. Αδελφή αυτής της Χρύσης ήταν η Χρυσογένεια.

* Εξάλλου, η λέξη «Χρύση» απαντάται ως αρχαία ελληνική θρησκευτική επίκληση της θεάς Αφροδίτης στη νήσο Λέσβο.
* Για την ομώνυμη αρχαία νησίδα, δες Χρύση (νησίδα).
* Η Χρύση ήταν επίσης λιμάνι της νότιας Τρωάδας στο στόμιο του ποταμού Σατνιόεντα με ναό του Λυκαίου Απόλλωνος, στην οποία αναφέρεται ο Ησύχιος ο Αλεξανδρεύς στις Γλώσσες Γ  Το χωρίο μεταφράζεται ως «Λυκαίο» και «Θυμβραίο» τον Πύθιο. και τον [Λυκαίο] στη Χρύση».

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Χρυση
Ώρα Δυτικής Αφρικής

**Ώρα Δυτικής Αφρικής** ή **West Africa Time** ή **WAT** ονομάζεται η ζώνη ώρας που χρησιμοποιείται στην δυτική και κεντρική-δυτική Αφρική (οι χώρες όμως δυτικά του Μπενίν χρησιμοποιούν την Μέση Ώρα Γκρίνουιτς). Η ζώνη είναι μία ώρα μπροστά από την UTC (UTC+1, που σημαίνει ότι ταυτίζεται με την Ώρα Κεντρικής Ευρώπης)

Καθώς το μεγαλύτερο μέρος της ζώνης είναι στην ισημερινή περιοχή δεν παρατηρείται σημαντική διακύμανση της διάρκειας της ημέρας κατά την διάρκεια του χρόνου, έτσι δεν εφαρμόζεται θερινή ώρα. Εξαίρεση αποτελεί η Ναμίμπια η οποία κατά τους καλοκαιρινούς μήνες (Σεπτέμβριο εώς Απρίλιο) μετακινείται στην **Καλοκαιρινή Ώρα Δυτικής Αφρικής** (UTC+2).

Η Ώρα Δυτικής Αφρικής εφαρμόζεται από τις παρακάτω χώρες:
* 
* 
* 
* 
* 
* 
*  (δυτική)
* 
* 
* 
* 
* 
* 
* 
* 

Αφρικη
Κωνσταντίνος Παπαχρόνης

Ο **Κωνσταντίνος Παπαχρόνης** (Αθήνα, 9 Αυγούστου 1977 - Αθήνα, 2 Δεκεμβρίου 2008) ήταν Έλληνας θεατρικός ηθοποιός.

## Βιογραφία
Ιδιαίτερη πατρίδα του ήταν η Κατερίνη. Ο πατέρας του υπήρξε εκπαιδευτικός και ένας από τους ιδρυτές των μουσικών σχολείων στην Ελλάδα. Το 1997 πέρασε στην Δραματική Σχολή του Εθνικού Θεάτρου, απ' όπου και αποφοίτησε το 2000. Έκτοτε συμμετείχε ανελλιπώς σε θεατρικές παραστάσεις.        

Τους τελευταίους μήνες της ζωής του έπαιζε κιθάρα στο συγκρότημα Rockin' Bones. Σκοτώθηκε σε τροχαίο δυστύχημα στην Αθήνα, στην συμβολή της λεωφόρου Αμαλίας με την οδό Ξενοφώντος συνεπεία σύγκρουσης της μοτοσικλέτας του με διερχόμενο αυτοκίνητο. Κηδεύτηκε δυο ημέρες αργότερα στην Κατερίνη.    

## Θεατρικές εμφανίσεις

## Κινηματογραφικές εμφανίσεις

## Τηλεοπτικές εμφανίσεις

## Παραπομπές
  

## Εξωτερικοί σύνδεσμοι
*  
*  στο Discogs
* στο Retro.gr 
*  Κωνσταντίνος Παπαχρόνης στο 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Σαν Τζουζέπε Βεζουβιάνο

Η **Σαν Τζουζέπε Βεζουβιάνο** είναι πόλη (Δήμος) στην επαρχία της Νάπολης, στη Καμπανία της νοτιοδυτικής Ιταλίας. Βρίσκεται σε απόσταση περίπου τα 20χλμ. ανατολικά από τη Νάπολη, σε υψόμετρο 100 μ., παρά τους πρόποδες του ηφαιστείου Βεζούβιου εξ ου και η επωνομασία της.
 
Η Σαν Γκιουζέπε Βεζουβιάνο αποτελεί εμπορικό κέντρο της περιοχής με σημαντική παραγωγή εκλεκτής ποιότητας κρασιών λόγω ακριβώς του ηφαιστειογενούς εδάφους της. Η έκτασή της φθάνει τα 14 τ.χλμ. Το 1980 ο πληθυσμός της πόλης αριθμούσε περί τους 23.500 κατοίκους. Το 2004 έφθασε περί τους 28.000 κατοίκους.

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.53ος, σελ.148.

Κατηγορία:Πόλεις της Καμπανίας
Χρυσάωρ

Η λέξη **Χρυσάωρ** (από τις λέξεις *χρυσός* + *άορ* = σπαθί, δηλαδή ο «Χρυσοσπάθης») ήταν αρχαία ελληνική επίκληση-επίθετο διάφορων θεών και ηρώων, μεταξύ των οποίων:
# Του Απόλλωνα, από το χρυσό του σπαθί ή από τις εκπεμπόμενες από αυτόν ακτίνες φωτός (ο Απόλλων ήταν ο θεός του φωτός). Αναφέρεται στην *[[Ιλιάδα]]* (Ε 509, Ο 256).
# Του Δία στην Καρία, όπου υπήρχε ναός του **Διός Χρυσάορος** ή **Χρυσαορέως** ως κοινό ιερό, ονομαζόμενο Χρυσαορικό σύστημα.
# Της Αρτέμιδας.
# Του Ορφέα.
Ως ξεχωριστό πρόσωπο της ελληνικής μυθολογίας, ο Χρυσάωρ εμφανίζεται στον μύθο της Γοργούς: όταν ο Περσέας έκοψε το κεφάλι της Μέδουσας, από το αίμα της και από την ένωσή της με τον θεό Ποσειδώνα ξεπήδησαν το φτερωτό άλογο Πήγασος και ο κανονικός άνθρωπος Χρυσάωρ, ο οποίος αργότερα απέκτησε και παιδί, τον Γηρυόνη, με την Ωκεανίδα Καλλιρρόη, όπως αναφέρει ο Ησίοδος (*[[Θεογονία]]* 287). Ο Χρυσάωρ έριχνε τον κεραυνό, δηλαδή χρυσό σπαθί.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 705

Χρυσαωρ
Χρυσαωρ
Χρυσογένεια

Στην ελληνική μυθολογία με το όνομα **Χρυσογένεια** είναι γνωστή μία από τις θυγατέρες του `Αλμου ή `Ολμου, βασιλιά του Ορχομενού, αδελφή της Χρύσης, όπως αναφέρει και ο Παυσανίας (19,26,1). Σύμφωνα με άλλους συγγραφείς, και ειδικά με στα σχόλια του Απολλωνίου του Ροδίου (3, 1084), ονομαζόταν και **Χρυσογόνη**. Η Χρυσογένεια φερόμενη θεία του Σισύφου, από μία ερωτική σχέση της με τον θεό της θάλασσας Ποσειδώνα έγινε η μητέρα του Μινύα, του ιδρυτή του Ορχομενού.
Το όνομα προέρχεται πιθανότατα από το πολύ χρυσάφι που διέθετε η προϊστορική πόλη του Ορχομενού.

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 22, Αθήνα 1975, σελ. 674
* "Εγκυκλοπαίδεια Πάπυρος Larousse Britannica", τόμος 61ος, σελ.361.

Χρυσογενεια
Κατηγορία:Αρχαίοι Βοιωτοί
Χρύσιππος (μυθολογία)

Στην ελληνική μυθολογία ο **Χρύσιππος** ήταν ένας ωραιότατος νέος, νόθος γιος του Πέλοπα και της Νύμφης Αξιόπης. Κατά την πελοποννησιακή παράδοση (που την αναφέρουν οι Ελλάνικος και Θουκυδίδης), επειδή ο Πέλοπας τον υπεραγαπούσε, η σύζυγος του Πέλοπα, η Ιπποδάμεια, φοβήθηκε ότι τον προόριζε για διάδοχό του, οπότε εξώθησε τους γιους της Θυέστη και Ατρέα στη δολοφονία του Χρυσίππου. Ο Πέλοπας τότε εξόρισε τους Θυέστη και Ατρέα, και τότε η Ιπποδάμεια εκπατρίσθηκε από μόνη της ή αυτοκτόνησε.

Η βοιωτική παράδοση αναφέρει ότι ο Χρύσιππος απήχθη από τον Δία ή από τον Λάιο, βασιλιά των Θηβών. Ο Λάιος μάλιστα πιθανολογείται ότι τον συνόδευε ως δάσκαλος στους αγώνες Νέμεα και τον ερωτεύθηκε. Ο Χρύσιππος αυτοκτόνησε από τη ντροπή του με το ξίφος του. Τότε, προκειμένου να τιμωρήσει τον Λάιο για την ύβρη του απέναντι στους Νόμους, η θεά `Ηρα, έστειλε στη Θήβα τη Σφίγγα και προκάλεσε λοιμό (ασθένειες) και λιμό (πείνα) στην πόλη. Κατά άλλους η τιμωρία επήλθε ύστερα από την κατάρα που εξαπέλυσε ο Πέλοπας προς τον Λάιο.
Μία παραλλαγή αποδίδει στον Απόλλωνα των Δελφών την τιμωρία του Λαΐου.

Παρατηρούμε ότι στο πρόσωπο του Χρυσίππου (όλοι οι μύθοι για τον οποίο σχετίζονται με τον θάνατό του) συνδέονται οι παραδόσεις που σχετίζονται με τα δύο «καταραμένα» γένη, που έγιναν διάσημα από την αρχαία ελληνική τραγωδία: τους Ατρείδες των Μυκηνών και τους Λαβδακίδες των Θηβών.

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 22, Αθήνα 1975.

Χρυσιππος
Χρύσης

[μικρογραφία|250px|Ο Χρύσης επιχειρεί παρακαλώντας να εξαγοράσει την κόρη του από τον Αγαμέμνονα. [Απουλία|Απουλιανός ερυθρόμορφος κρατήρας, περ. 360 - 350 π.Χ., Μουσείο του Λούβρου.]]
Στην ελληνική μυθολογία με το όνομα **Χρύσης** αναφέρονται τα παρακάτω δύο διαφορετικά πρόσωπα:

# Ιερέας του Σμινθέως Απόλλωνα στις πόλεις Χρύση, Κίλλα και στη νήσο Τένεδο, γνωστός από την *[[Ιλιάδα]]* (Α 11 κ.ε., Α 430 κ.ε.). Η κόρη του η Αστυνόμη, που από το όνομά του ήταν γνωστή ως **[[Χρυσηίδα]]**, αρπάχθηκε από τον Αγαμέμνονα ως γέρας για σκλάβα. Τότε ο Χρύσης παρουσιάσθηκε στο στρατόπεδο των Αχαιών με μεγαλοπρέπεια και πλούσια δώρα παρακαλώντας για την επιστροφή της. Παρά τη θετική γνώμη των υπόλοιπων Αχαιών, ο Αγαμέμνων αρνήθηκε και τον έδιωξε με σκληρό τρόπο. Μετά από αυτό, ο Χρύσης ζήτησε την επέμβαση του θεού Απόλλωνα. Το στρατόπεδο των Αχαιών άρχισε να υποφέρει από τα θανατηφόρα βέλη της επιδημίας που έστειλε ο θεός, ώσπου ο Αγαμέμνων μεταπείσθηκε (μετά από σχετική μαντεία του Κάλχαντα που απεκάλυψε το αίτιο για τον λοιμό) και έστειλε πρεσβεία υπό τον Οδυσσέα που επέστρεψε τη Χρυσηίδα στον πατέρα της. Με τον τρόπο αυτό απαλλάχθηκαν οι Αχαιοί από την αρρώστια. Ωστόσο ο Αγαμέμνονας για να αποζημιώσει τον εαυτό του άρπαξε τη Βρισηίδα από τον Αχιλλέα, ο επακόλουθος θυμός του οποίου είναι και το θέμα της *Ιλιάδας*.
# Εγγονός του προηγούμενου, ο νεότερος γιος της Χρυσηίδας, ο οποίος είχε πατέρα του τον Αγαμέμνονα. Μετά τον θάνατο του Αγαμέμνονα, ο Χρύσης αυτός, κατατρεγμένος από την Κλυταιμνήστρα και σε αναζήτηση της Ιφιγενείας, κατέφυγε σε πόλη της Βιθυνίας, απέναντι από το Βυζάντιο. Εκεί ο Χρύσης πέθανε και θάφτηκε, οπότε η πόλη πήρε το όνομά του και αποκλήθηκε **[[Ουσκουντάρ|Χρυσόπολις]]**. Σύμφωνα με μία εκδοχή η Ιφιγένεια ήταν κι αυτή κόρη της Χρυσηίδας και επομένως ομοθαλής αδελφή του Χρύση, γι' αυτό και την άρπαξαν οι κάτοικοι της Ταυρίδας (βλ. και *[[Ιφιγένεια εν Ταύροις]]*).

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Χρυσης
Ψώφις

Στην ελληνική μυθολογία με το όνομα **Ψώφις** αναφέρονται τα παρακάτω δύο διαφορετικά πρόσωπα:

# Ο ένας από τους 50 γιους του πρώτου (μυθικού) βασιλιά της Αρκαδίας, του Λυκάονα, που είναι ο ιδρυτής και «επώνυμος ήρωας» της πόλεως Ψωφίδας στην Πελοπόννησο. 
# Γιος του Άρρωνα, ο οποίος επίσης λέγεται ότι υπήρξε ο ιδρυτής και «επώνυμος ήρωας» της πόλεως Ψωφίδας.

## Δείτε επίσης
* Ψωφίδα
* Ψωφίς (μυθολογία)

## Παραπομπές

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 707

Ψωφις
Κατηγορία:Μυθολογία της αρχαίας Αρκαδίας
Κατηγορία:Αρχαίοι Αρκάδες
Κατηγορία:Αρκαδική Αζανία
Ωκυπέτη

Στην ελληνική μυθολογία με το όνομα **Ωκυπέτη**, που σημαίνει «αυτή που πετά γρήγορα», «ορμητική», αναφέρονται τα παρακάτω δύο διαφορετικά πρόσωπα:

# Μία από τις τρεις Άρπυιες (κατά τον Ησίοδο και Απολλόδωρο), πλάσμα δηλαδή όμοιο με πουλί αλλά με κεφάλι γυναίκας, η οποία καταδιώχθηκε από τη Θράκη και κατέφυγε στη νότια Ελλάδα. Είναι γνωστή και ως **Ωκυθόη** ή **Ωκυπόδη**.
# Μία από τις 50 κόρες του Δαναού, δηλαδή μία από τις Δαναΐδες. Μητέρα της Ωκυπέτης ήταν η Πιερία, και επομένως η Ωκυπέτη ήταν ομοθαλής αδελφή της Αδίτης, της Ακταίης, της Διωξίππης, της Ποδάρκης και της Πυλάργης. Η Ωκυπέτη παντρεύτηκε τον Λάμπο, γιο του Αιγύπτου και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 707

Ωκυπετη
Ωκυπετη
Ψωφίς (μυθολογία)

Στην ελληνική μυθολογία με το όνομα **Ψωφίς** (**Ψωφίδα**) αναφέρονται τα παρακάτω δύο διαφορετικά πρόσωπα:

# Θυγατέρα του Έρυκα, βασιλιά της Σικελίας. Σύμφωνα με μία παράδοση, η Ψωφίδα είναι η «επώνυμη ηρωίδα» της πόλεως Ψωφίδας στην Πελοπόννησο.
# Θυγατέρα του Ξάνθου και εγγονή του Ερυμάνθου, από την οποία σύμφωνα με άλλη παράδοση ονομάσθηκε η παραπάνω πόλη.

## Δείτε επίσης
* Ψώφις

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 707

Ψωφιδα
Κατηγορία:Μυθολογία της αρχαίας Αρκαδίας
Κατηγορία:Αρχαίοι Αρκάδες
Κατηγορία:Αρκαδική Αζανία
Χρύσιππος

Με το αρχαίο ελληνικό όνομα **Χρύσιππος** μπορεί να αναφέρεται:

* Ο Χρύσιππος (μυθολογία), πρόσωπο της ελληνικής μυθολογίας.
* Ο Χρύσιππος ο Σολεύς στωικός φιλόσοφος του 3ου αιώνα π.Χ.
* Ο Χρύσιππος ο ιατρός, όνομα τεσσάρων αρχαίων Ελλήνων γιατρών.
Ωκυρρόη

Στην ελληνική μυθολογία με το όνομα **Ωκυρρόη**, που σημαίνει «αυτή που ρέει γρήγορα», αναφέρονται τα παρακάτω 5 διαφορετικά πρόσωπα:

# Θυγατέρα του Κενταύρου Χείρωνα και της Χαρικλώς, μητέρα της Μελανίππης. Μυθολογείται ότι, επειδή η Ωκυρρόη ήταν εξαιρετική μάντιδα, τη ζήλεψε ακόμα και ο ίδιος ο θεός της μαντικής, ο Απόλλων, και τη μετεμόρφωσε σε άλογο.
# Μία Νύμφη, μητέρα ή θυγατέρα του Ιμβράσου και της Χησιάδας. Η Ωκυρρόη αυτή απάχθηκε από τον θεό Απόλλωνα.
# Μία άλλη Νύμφη, που από την ερωτική της σχέση με τον θεό Ερμή έγινε μητέρα του Καΐκου.
# Μία από τις Ωκεανίδες, δηλαδή κόρη του Ωκεανού και της Τηθύος. 
# Κατά μία εκδοχή, μία από τις Άρπυιες, μάλλον όμως αυτή η Ωκυρρόη ταυτίζεται με την Ωκυπέτη.

* Ο αστεροειδής **[[52872 Ωκυρρόη]]** (52872 Okyrhoe), που ανακαλύφθηκε το 1998 και ανήκει στην κατηγορία των «Κενταύρων», πήρε το όνομά του από το πρώτο από τα μυθικά αυτά πρόσωπα.

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 707

Ωκυρροη
Ωκυρροη
Κατηγορία:Όντα της ελληνικής μυθολογίας
Καλλιθέα Θεσπρωτίας

Στο Νομό Θεσπρωτίας υφίστανται δύο χωριά με το όνομα **Καλλιθέα**, τα οποία και αποτελούν έδρες τοπικών κοινοτήτων και είναι:
# Η Καλλιθέα Σουλίου (Τσουρίλα) και
# Η Καλλιθέα Φιλιατών

Κατηγορία:Αποσαφηνίσεις ελληνικών τοπωνυμίων